# Energetska skupnost Jugovzhodne Evrope

### Iz Wikipedije, proste enciklopedije

Evropska energetska skupnost.
EU in podpisnice pogodbe o Energetski skupnosti Jugovzhodne Evrope.

Energétska skúpnost Jugovzhódne Evrópe (ECSEE po angleškem: Energy Community South East Europe) je osnovana na pogodbi o energetski skupnosti, podpisani 1. julija 2006. Podpisnice pogodbe in s tem udeleženke skupnosti so: Evropska unija, Albanija, Bosna in Hercegovina, Makedonija, Črna Gora, Bolgarija, Romunija, Srbija in UNMIK, ki predstavlja Kosovo na osnovi resolucije Varnostnega sveta ZN št. 1244. S podpisom pogodbe so se države jugovzhodne Evrope obvezale, da ustanovijo skupni energetski trg za električno energijo in plin, ki bo povezan s trgi Evropske unije.

Po določilih pogodbe bo delovanje trga skladno in povezano z delovanjem notranjega trga z električno energijo in notranjega trga z zemeljskim plinom v Evropski uniji. S tem pa bo skupno območje EU in ECSEE postalo največji povezani trg za električno energijo in zemeljski plin na svetu. Osnova za delovanje trga je že delujoče elektroenergetsko omrežje, ki ga sestavljajo celinsko omrežje UCTE in povezana omrežja Skandinavije (Nordpool) in Velike Britanije) ter evropsko omrežje plinovodov.

Vse države - članice EU imajo pravico, če izrazijo zanimanje, sodelovati v razpravah v vseh telesih Skupnosti. Dela Skupnosti se na tej osnovi udeležujejo Avstrija, Grčija, Italija, Madžarska in Slovenija.

Dela Skupnosti se kot opazovalke lahko udeležijo sosednje države, če jim status opazovalke odobri Ministrski svet Skupnosti. Od 17. novembra 2006 imajo status opazovalk: Norveška, Moldavija, Turčija in Ukrajina.

Vzpostavljeno iz »http://sl.wikipedia.org../../../e/n/e/Energetska_skupnost_Jugovzhodne_Evrope_80b6.html«

Kategorije: Energetika | Evropska unija | Jugovzhodna Evropa

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English